Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 280/12/5502	Čadca, 1.6.2012
EEČ : 2-37-103-2012

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
XXXXX

a.	Výška nahradenej škody alebo škody, na náhradu ktorej sa obvinený zaviazal: 180,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: XXXXX, IČO:XXXXX, číslo účtu XXXXX: 25,00 € 
d.	Suma odovzdaná štátu na peňažnú pomoc obetiam trestnej činnosti: 25,00 € 

XXXXX

a.	Výška nahradenej škody alebo škody, na náhradu ktorej sa obvinený zaviazal: 180,00 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: XXXXX, IČO:XXXXX, číslo účtu XXXXX: 20,00 € 
d.	Suma odovzdaná štátu na peňažnú pomoc obetiam trestnej činnosti: 20,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
Skutková veta: 
XXXXX
1)
dňa 20.3.2012 v čase okolo 15:00 hod., po tom ako prišiel po predchádzajúcej vzájomnej dohode s ďalšou maloletou osobou k rodinnému domu č. XXXXX v obci XXXXX, v časti XXXXX, okres XXXXX, majiteľa XXXXXXXXXXXXX, v úmysle obzretia si staršieho motocykla - veterána, pravým ramenom narazil do uzamknutých vchodových dverí, ktoré sa nárazom poškodili v oblasti zámku, tieto spoločne s maloletou osobou  otvorili, vošli do chodby rodinného domu, kde keď zistili, že dvere do domu ako aj do stodoly sú riadne uzamknuté, vyšli von, následne vyšli na strechu rodinného domu, kde zo štítu strechy zo severnej strany spoločne rukami vytrhli jednu dosku, cez takto vzniknutý otvor vošli na povalu domu, odtiaľ do hospodárskej časti domu, ktorú prehľadali a keď predmetnú motorku, ktorú si chceli obzrieť nenašli, odišli preč, čím svojím konaním nespôsobili poškodenému XXXXX poškodením veci žiadnu škodu 

XXXXX
2)
dňa 21.3.2012 v čase okolo 8:15 hod., po tom ako prišli, po predchádzajúcej vzájomnej dohode, k rodinnému domu č. XXXXX v obci XXXXX, v časti XXXXX,  okres XXXXX, majiteľa XXXXX, vošli cez vylomené vchodové dvere do chodby rodinného domu, kde keď zistili, že dvere do domu ako aj do stodoly sú riadne uzamknuté, vyšli von, následne vyšli na strechu rodinného domu, kde zo štítu strechy zo severnej strany XXXXX vybral jednu dosku a XXXXX odsunul do boku druhú dosku, cez takto vzniknutý otvor XXXXX vošiel na povalu domu, odtiaľ do hospodárskej časti domu, ktorú prehľadal a z nej odcudzil 2 ks sady gola kľúčov, 1 ks hasák, 1 ks oceľový kartáč, 2 páry zváračských rukavíc, 1 ks predlžovacieho kábla, 1 ks auto nabíjačky, 4 ks sviečok do motora, 2 ks sťahovacej šnúry, 1 ks pajseru a 1 ks puzdra narex s vrtákmi a náradím, tieto podal XXXXX a následne spoločne odišli preč, čím svojím konaním spôsobili poškodenému XXXXX odcudzením vecí škodu v sume 180 €

Právna veta:
pretože sa schválil zmier medzi obvinenými a poškodeným
Odôvodnenie: 
	Uznesením povereného príslušníka Obvodného oddelenia PZ v XXXXX pod sp. zn. XXXXX zo dňa 21. marca 2012 bolo podľa § 199 ods. 1 Trestného poriadku začaté trestné stíhanie pre prečin krádeže podľa § 212 ods. 2 písm. a) Trestného zákona a pre prečin porušovania domovej slobody podľa § 194 ods. 1 Trestného zákona na tom skutkovom základe, ako je uvedené vo výrokovej časti predmetného uznesenia.

Uznesením povereného príslušníka Obvodného oddelenia PZ v XXXXX pod sp. zn. XXXXX zo dňa 21. marca 2012 bolo podľa § 206 ods. 1 Trestného poriadku vznesené obvinenie XXXXX a XXXXX pre prečin krádeže podľa § 212 ods. 2 písm. a) Trestného zákona a pre prečin porušovania domovej slobody podľa § 194 ods. 1 Trestného zákona v spolupáchateľstve podľa § 20 Trestného zákona na tom skutkovom základe, ako je uvedené vo výrokovej časti predmetného uznesenia.

Podľa § 220 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Prečinu porušovania domovej slobody podľa § 194 ods. 1 Tr. zák. sa dopustí ten, kto neoprávnene vnikne do obydlia iného alebo tam neoprávnene zotrvá, za čo sa potrestá odňatím slobody až na dva roky.

	Prečinu krádeže podľa § 212 ods. 2 písm. a) Trestného zákona sa dopustí ten, kto si prisvojí cudziu vec tým, že sa jej zmocní a čin spácha vlámaním, za čo sa potrestá odňatím slobody až na dva roky.

Preskúmaním príslušného spisového materiálu som zistila, že v predmetnej veci sa koná o prečinoch, na ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

Obvinení XXXXX a XXXXX uzatvorili s poškodeným XXXXX dňa 22. mája 2012, prostredníctvom probačného a mediačného úradníka Okresného súdu v Čadci, dohodu o zmieri, v rámci ktorej obvinení XXXXX a XXXXX vyhlásili, že spáchali skutky tak ako je uvedené vo výrokovej časti tohto uznesenia, pričom skutok v bode 1) uznesenia napĺňa znaky skutkovej podstaty prečinu porušovania domovej slobody podľa § 194 ods. 1 Trestného zákona a skutok v bode 2) uznesenia napĺňa znaky skutkovej podstaty prečinu porušovania domovej slobody podľa § 194 ods. 1 Trestného zákona v spolupáchateľstve podľa § 20 Trestného zákona a prečinu krádeže podľa § 212 ods. 2 písm. a) Trestného zákona v spolupáchateľstve podľa § 20 Trestného zákona. 

Obvinení XXXXX a XXXXX slobodne, vážne, zrozumiteľne a určito vyhlásili, že spáchali skutky, za ktoré sú trestne stíhaní a napokon dňa 30. mája 2012 otec obvineného XXXXX XXXXX poukázal do pokladne Okresnej prokuratúry v Čadci peňažnú sumu vo výške 50,-€, určenú na všeobecne prospešné účely pre XXXXX v sume 25,-€ a na peňažnú pomoc obetiam trestnej činnosti v sume 25,-€ a matka obvineného XXXXX XXXXX poukázala dňa 28. mája 2012 do pokladne Okresnej prokuratúry v Čadci peňažnú sumu vo výške 40,-€, určenú na všeobecne prospešné účely pre XXXXX v sume 20,-€ a na peňažnú pomoc obetiam trestnej činnosti v sume 20,-€. Tieto sumy sú primerané závažnosti spáchaných trestných činov. 

Obvinení XXXXX a XXXXX svojho konania úprimne oľutovali, poškodenému sa ospravedlnili, spôsobenú škodu mu uhradili v celom rozsahu a poškodený si v trestnom konaní voči obvineným neuplatnil žiadny iný nárok na náhradu škody spôsobenej trestnými činmi.

Obvinení a poškodený s týmto spôsobom vybavenia veci vyslovili súhlas. 

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

Vzhľadom na vyššie uvedené ako i na povahu a závažnosť spáchaných činov, na mieru akou bol trestnými činmi dotknutý verejný záujem, na osobu obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia a podľa § 220 ods. 1 Trestného poriadku som schválila zmier medzi obvinenými XXXXX a XXXXX a poškodeným XXXXX a následne som podľa § 215 ods. 1 písm. g) Trestného poriadku zastavila trestné stíhanie proti obvineným XXXXX a XXXXX
Poučenie: 
Proti tomuto uzneseniu je prípustná sťažnosť, ktorú možno podať v lehote 3 dní odo dňa jeho oznámenia (doručenia) cestou Okresnej prokuratúry v Čadci na Krajskú prokuratúru v Žiline. Sťažnosť má odkladný účinok. Obvinený a poškodený sú oprávnenými osobami na podanie sťažnosti. Týmto rozhodnutím nie sú dotknuté nároky poškodenej strany na náhradu škody, ktorej sa môže domáhať v príslušnom konaní na súde.

JUDr. Monika Koteková
prokurátorka